भारत सरकार

जल संसाधन मंत्रालय

राज्‍य सभा

अतारांकित प्रश्‍न संख्‍या 1067

जिसका उत्‍तर 3 दिसम्‍बर, 2012 को दिया जाना है ।

**.....**

**सिंचाई परियोजनाओं की लागत बढ़ना**

**1067. श्री रामचन्‍द्र प्रसाद सिंह :**

क्‍या **जल संसाधन मंत्री** यह बताने की कृपा करेंगे कि :

(क) क्‍या यह सच है कि देश में 77 बड़ी और 86 मध्‍यम सिंचाई परियोजनाएं निर्माणाधीन हैं ;

(ख) यदि नहीं, तो इन परियोजनाओं की वास्‍तविक संख्‍या क्‍या है ;

(ग) क्‍या यह भी सच है कि निर्माण में विलंब के कारण इन परियोजनाओं की निर्माण लागत 231 प्रतिशत तक बढ़ चुकी है ; और

(घ) यदि नहीं, तो यह बढ़ोतरी कितने प्रतिशत है और अब इन परियोजनाओं को पूरा करने पर कुल कितना व्‍यय होगा, तथा यह राशि अनुमानित मूल राशि की तुलना में कितनी ज्‍यादा है ?

**उत्‍तर**

**जल संसाधन मंत्री (श्री हरीश रावत)**

(क) और (ख) XIIवीं योजना को तैयार करने के लिए बृहत, मध्‍यम सिंचाई एवं कमान क्षेत्र विकास संबंधी कायॅ समूह की रिपोर्ट के अनुसार XIवीं योजना के अंत तक 148 बृहत, 138 मध्‍यम और 40 विस्‍तार, नवीकरण एवं आधुनिकीकरण (ईआरएम) परियोजनाओं सहित देश में 326 परियोजनाएं चल रही थीं।

(ग) और (घ) उपर्युक्‍त 326 परियोजनाओं में से 81 वृहत्, 52 मध्‍यम, और 24 ईआरएम परियोजनाएं योजना आयोग द्वारा अनुमोदित हैं । प्रारंभिक अनुमोदित लागत (64771.08 करोड़ रूपए) और उपर्युक्‍त अनुमोदित परियोजनाओं को XIIवीं योजना में पूरा करने के लिए तैयार करने हेतु आंकी गई लागत (193699.9 करोड़ रूपए) को देखते हुए लागत वृद्धि का समग्र औसत प्रतिशत 199% है ।

\*\*\*\*\*